Դիկի Մուր (դերասան)

**Ջոն Ռիչարդ Մուր կրտսեր** ()  ամերիկացի դերասան, ով  համր կինոյի դարաշրջանի վերջին վերապրողներից մեկն էր։ Մանկության և պատանեկության տարիներին զբաղված և սիրված դերասան լինելով՝ նա մինչև 1950-ականների սկիզբը նկարահանվել է ավելի քան 100 ֆիլմերում։ Նրա ամենանշանակալի դերերի թվում էին «Մեր ավազակախումբը» սերիալը և այնպիսի ֆիլմեր, ինչպիսիք են՝ «Օլիվեր Թվիստը»,  «Շիկահեր Վեներան»,«Լուի Պաստերի պատմությունը», «Էմիլ Զոլայի կյանքը», «Սերժանտ Յորքը», «Անցյալից դուրս» և «Ութ երկաթյա մարդիկ»*։*

## Կարիերա
Ջոն Ռիչարդ Մուր կրտսերը ծնվել է Լոս Անջելեսում,Կալիֆոռնիա, Նորա Այլինի և բանկիր Ջոն Ռիչարդ Մուրի ընտանիքում։  Նրա մայրը իռլանդացի էր, իսկ հայրական կողմից տատիկն ու պապիկը համապատասխանաբար Անգլիայից և Իռլանդիայից էին։

Նա առաջին անգամ նկարահանվել   է կինոյում 1927 թվականին՝ «Սիրելի ավազակը» համր ֆիլմում*,* որտեղ մարմնավորել է համր ֆիլմի աստղ Ջոն Բերիմորի կերպարը՝ որպես մեկ տարեկան երեխա։ Շուտով նա ստացել է նշանակալի երկրորդական դերեր։ Նա նկարահանվել է որպես  Մարլեն Դիտրիխի որդի  Ջոզեֆ ֆոն Ստեռնբերգի «Շիկահեր Վեներա» (1932)  դրամայում։  Նա նաև նկարահանվել է Բարբարա Ստենվիկի հետ «Այսքան մեծ» *(1932)* ֆիլմում, Ուոլտեր Հյուսթոնի հետ *«*Գաբրիելը Սպիտակ տան վրա» (1933) ֆիլմում և Սփենսեր Թրեյսիի հետ «Մարդու ամրոց» *ֆիլմում* (1933).

1932–33 թվականներին Մուրը նկարահանվել է «Մեր ավազակախումբը» շարքի ութ ֆիլմերում՝ որպես ավազակախմբի առաջնորդ։ Մեկ տարի անց նա լքել է շարքը՝ ավելի շատ լիամետրաժ ֆիլմերում խաղալու համար։ Նրան, թերևս, ամենից շատ հիշում են  «Օլիվեր Թվիստ»-ի 1933 թվականի էկրանավորման գլխավոր հերոսի մարմնավորմամբ։

1935 թվականին նա մարմնավորել է  Ջոզեֆ Մեյստերին «Լուի Պաստերի պատմությունը» ֆիլմում։ 1941 թվականին նա մարմնավորել է Գարի Քուփերի եղբորը «Սերժանտ Յորք» ռազմական դրամայում՝ Հովարդ Հոուքսի ռեժիսորությամբ։ Նա նաև հայտնի է Շիրլի Թեմփլին իր առաջին ռոմանտիկ համբույրը տալով՝ «Միսս Էննի Ռունի» ֆիլմում։

Երկրորդ համաշխարհային պատերազմի ժամանակ Մուրը ծառայել է  Միացյալ Նահանգների բանակում:  Հետագայում նա պակաս հաջողակ էր որպես դեռահաս դերասան և երիտասարդ չափահաս, և հաճախ ստիպված էր խաղալ երկրորդական դասի ֆիլմերում, ինչպիսին է «Վտանգավոր տարիներ»-ը: Նրա վերջին նշանակալի կինոդերերից մեկը «Անցյալից դուրս» (1947) ֆիլմն էր, որտեղ նա մարմնավորեց Ռոբերտ Միտչումի որպես երիտասարդ օգնական «Երեխան»: Նրա վերջին դերը երիտասարդ զինվորի դերն էր «Ութ երկաթյա մարդիկ»  (1952) ֆիլմում:

Ավելի ուշ նա խաղացել է Broadway-ում, ստուդիայում և հեռուստատեսությամբ: Նա շարունակել է դասավանդել և գրել գրքեր դերասանական արվեստի մասին, հրատարակել է ″Equity News for Actors' Equity Association″-ը, ինչպես նաև ստեղծել է արդյունաբերական ֆիլմեր և «Տղան և արծիվը» կարճամետրաժ ֆիլմը, որը առաջադրվել է Օսկարի: Նա թոշակի է անցել դերասանական կարիերան 1950-ականների վերջին։

## Անձնական կյանք
Մուրը երեք անգամ ամուսնացած է եղել։ Նրա առաջին ամուսնությունը Փեթ Դեմփսիի հետ էր՝ 1948-ից 1954 թվականներին։ Զույգն ուներ մեկ երեխա՝ Քևին Մուրը։ 1959 թվականին նա ամուսնացավ Էլեոնոր Դոնհաու Ֆիցպատրիկի հետ։ Նրանք ամուսնալուծվեցին 1978 թվականին։ Նրա երրորդ և վերջին ամուսնությունը 1988 թվականին էր Ջեյն Փաուելի հետ, որի հետ նա ամուսնացած մնաց մինչև իր մահը՝ 2015 թվականը։ Նրանք հանդիպեցին, երբ Մուրը հարցազրույց վերցրեց Փաուելից «Twinkle, Twinkle, Little Star» ամսագրի համար, որը նա նոր էր հրատարակել։  Զույգն ապրում էր Մանհեթենում և Ուիլթոնում, Կոնեկտիկուտ։

## Հետագա կյանք
մինի|Մուրը 1998 թվականին
1984 թվականին Մուրը հրատարակեց «Twinkle, Twinkle, Little Star (But Don't Have Sex or Trave the Car» գիրքը, որը պատմում էր իր և ուրիշների մանկության տարիներին ունեցած դերասանական փորձի մասին։  1966 թվականին, ալկոհոլի և թմրանյութերի կախվածության դեմ պայքարելուց հետո, նա հիմնադրեց հասարակայնության հետ կապերի ընկերություն՝ «Dick Moore and Associates»-ը, որը ղեկավարեց մինչև 2010 թվականը։

2013 թվականի մարտին Մուրի կինը հայտնեց, որ նա ունեցել է արթրիտ և  տկարամտության նոպաներ: Նա մահացավ Ուիլթոնի հոսպիսում՝ Կոնեկտիկուտ նահանգում, 2015 թվականի սեպտեմբերի 7-ին՝ իր 90-ամյակից հինգ օր առաջ:Նրա մարմինը դիակիզել են։

## Ծանոթագրություններ


## Մատենագրություն
* Best, Marc. *Those Endearing Young Charms: էկրանի մանկական դերասանները* (South Brunswick and New York: Barnes & Co., 1971), pp.&nbsp;197–202.
* Dye, David. *Մանկական և երիտասարդ դերասաններ. Նրանց ամբողջ կարիերայի ֆիլմագրությունը, 1914–1985*. Jefferson, NC: McFarland & Co., 1988, pp.&nbsp;162–163.
* Holmstrom, John. *The Moving Picture Boy:Միջազգային հանրագիտարան from 1895 to 1995*, Norwich, Michael Russell, 1996, pp.&nbsp;139–140.

Կատեգորիա:20-րդ դարի ամերիկացի տղամարդ դերասաններ
Կատեգորիա:Համր կինոյի դերասաններ